**Kory Baker** (s. 6. elokuuta 1980 Toronto, Ontario) on kanadalainen jääkiekkoilija.

Ura
---

Miramichin pienestä kaupungista kotoisin oleva Baker syntyi Torontossa. Hän pelasi juniorivuotensa arvostetussa QMJHL-sarjassa. Hän oli yksi menestystä saavuttaneiden joukkueidensa avainpelaajista. Juniorivuosiensa jälkeen Baker pelasi CHL:ssä ja ACHL:ssä. Hän kuului molemmissa sarjoissa joukkueidensa pistekärkeen, hän teki CHL-kaudellaan El Paso Buzzardsin riveissä 64 tehopistettä. Hieman kovemmassa ECHL:ssä peli ei kuitenkaan lähtenyt kulkemaan ja mies päätyi SPHL:n kautta lopulta Eurooppaan. Vaikkei Bakerilla olekaan NHL-varausta hän pääsi hyvien peliesitystensä ansiosta NHL-joukkue Pittsburgh Penguinsin harjoitusleirille syyskuussa 2001.

Kauden 2006–2007 Baker pelasi Ruotsin ykkösdivisioonassa pelaavan IF Troja-Ljungbyn joukkueessa. Hän oli joukkueensa ja divarilohkonsa paras pistemies tehopistein 25+32. Kauden 2007–2008 Baker aloitti Tanskassa, mutta siirtyi lokakuun alussa Mestikseen, KooKooseen. Baker on ollut viimeiset kolme vuotta George Nistasin aisapari, ja jälki oli murskaavaa myös KooKoossa. Hän saalisti 16 pelaamassaan runkosarjan ottelussa peräti 32 tehopistettä (11+21). Näin ollen hänen pistekeskiarvonsa oli ylivoimaisesti koko Mestiksen paras; 2 pistettä/peli. Toiseksi paras pistekeskiarvo oli TuTon Tero Forsellilla; 1,51 pistettä/peli. Pudotuspeleissä Baker oli pronssi-ottelussa Jukureille hävinneen KooKoon paras pistemies 10 tehopisteellään. Monet olivat povanneet hänelle varmaa paikkaa SM-liigasta tulevaksi kaudeksi. Baker kuitenkin jäi monien yllätykseksi kaudeksi 2008–2009 Mestikseen, Mikkelin Jukureihin.

Kausi 2008–2009 Jukureissa meni myös Bakerin osalta hyvin. Alkukauden kangertelujen jälkeen peli alkoi kulkea ja kevään lähestyessä kanadalainen kuului jokainen ilta Jukureiden parhaimmistoon. Baker sijoittui lopulta toiseksi Jukureiden sisäisessä pistepörssissä (14+20=34). Seuraavaksi kaudeksi Baker palasi KooKooseen. KooKoossa Baker pelasi vielä kolme kautta ja siirtyi sen jälkeen Ruotsin I-divisioonan Asplöveniin.

Pelityyli
---------

Bakerillä on hyvä peliäly ja taitavat kädet.  Hän on suoraviivainen ja loistava maalintekijä. Kokonsa ansiosta hän suojaa erittäin hyvin ja pystyy pitämään kiekkoa puolustajienkin puristuksessa. Hän on myös tehokas aloituksissa. Vaikka Baker onkin fyysinen ja jäähyherkkä pelaaja, on hän silti yksi Mestiksen parhaista hyökkääjistä ja ulkomaalaispelaajista.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1999–2000 | Moncton Wildcats | QMJHL | 65 | 10 | 25 | 35 | 115 | 15 | 2 | 4 | 6 | 28 |
| 2000–2001 | Moncton Wildcats | QMJHL | 5 | 2 | 2 | 4 | 10 | -- | -- | -- | -- | -- |
| 2000–2001 | Val d'Or Foreurs | QMJHL | 44 | 12 | 24 | 36 | 80 | 17 | 3 | 8 | 11 | 30 |
| 2001–2002 | El Paso Buzzards | CHL | 64 | 17 | 41 | 58 | 34 | 11 | 2 | 4 | 6 | 22 |
| 2002–2003 | Jacksonville Barracudas | ACHL | 49 | 11 | 39 | 50 | 104 | -- | -- | -- | -- | -- |
| 2002–2003 | Arkansas RiverBlades | ECHL | 7 | 0 | 0 | 0 | 2 | -- | -- | -- | -- | -- |
| 2002–2003 | Cincinnati Cyclones | ECHL | 9 | 0 | 0 | 0 | 0 | 15 | 1 | 2 | 3 | 4 |
| 2003–2004 | Jacksonville Barracudas | WHA-2 | 45 | 12 | 44 | 56 | 92 | 5 | 1 | 1 | 2 | 14 |
| 2004–2005 | Jacksonville Barracudas | SPHL | 15 | 4 | 12 | 16 | 16 | -- | -- | -- | -- | -- |
| 2004–2005 | Fayetteville FireAntz | SPHL | 32 | 14 | 43 | 57 | 37 | 1 | 0 | 0 | 0 | 2 |
| 2005–2006 | Fayetteville FireAntz | SPHL | 45 | 16 | 36 | 52 | 78 | 3 | 1 | 4 | 5 | 2 |
| 2005–2006 | South Carolina Stingrays | ECHL | 1 | 0 | 0 | 0 | 4 | -- | -- | -- | -- | -- |
| 2006–2007 | IF Troja-Ljungby | I-div. (SWE) | 38 | 25 | 32 | 57 | 110 |  |  |  |  |  |
| 2007–2008 | Nordsjælland Cobras | DEN | 13 | 2 | 2 | 4 | 10 | -- | -- | -- | -- | -- |
| 2007–2008 | KooKoo | Mestis | 16 | 11 | 21 | 32 | 47 | 7 | 6 | 4 | 10 | 35 |
| 2008–2009 | Jukurit | Mestis | 40 | 14 | 20 | 34 | 52 | -- | -- | -- | -- | -- |
| 2009–2010 | KooKoo | Mestis | 31 | 11 | 20 | 31 | 30 | 9 | 1 | 3 | 4 | 29 |
| 2010–2011 | KooKoo | Mestis | 46 | 12 | 30 | 42 | 26 | 8 | 5 | 1 | 6 | 6 |
| 2011–2012 | KooKoo | Mestis | 39 | 9 | 17 | 26 | 30 | 11 | 1 | 3 | 4 | 10 |
| 16 kautta | Yhteensä |  | 442 | 133 | 321 | 454 | 713 | 82 | 30 | 27 | 57 | 163 |

Lähteet
-------

* Kory Baker Eurohockey-sivustolla (englanniksi)
* Kory Baker The Internet Hockey Databasessa (englanniksi)

### Viitteet

1. 1 2   (Arkistoitu – Internet Archive)
2. ↑  KooKoo-valmennus kasassa, Baker palaa hyökkäykseen
3. ↑  Baker muuttaa Haaparantaan *Jatkoaika.com*.  20.6.2012. Jatkoaika. Viitattu 21.6.2012.
4. ↑
5. ↑   (Arkistoitu – Internet Archive)